  Калыкъёслэн эшъяськон юртсылэн пресс-службаез Анжелика Тихонова корреспондент 23-тӥ тулыспалэ Ижкарын «Арена» спортъя огъетын (Красногеройской ульча, 54) футзалъя IX калыккуспо чемпионат ортчоз. Отчы пыриськыны Удмуртиысь йӧслыкъя но лулчеберетъя огазеяськонъёслэсь ёзчиоссэс ӧтё. Со сярысь элькунысь Калыкъёслэн эшъяськон юртсылэн пресс-службаез ивортӥз. Ӵошатсконъёсты Удмуртиысь армянъёслэн «Урарту» мер огазеяськонзылэн кичӧлтэмезъя но элькунлэн нырысетӥ азьмуртэзлы Александр Волковлы сӥзьыса ортчыто. Ужрадэ 10 адямиен (5 валтӥсь шудӥсьёс но вить запаснойёс) командаосты ӧтё. Ваньмыз ик шудӥсьёс 16 ареслэсь бадӟым луыны но йӧскалык диаспорае пырыны кулэ. Куриськонъёсты 20-тӥ тулыспалозь Калыкъёслэн эшъяськон юртысьтызы 210-тӥ кабинетын яке ddnodm@mail.ru электрон почта пыр кутозы. Куронъёсын но куриськонлэн формаеныз ужкагазэз чӧлсконпусъя кыскыны луэ. Тодэ вайытом, кемалась ик ӧвӧл Ижкарын Владимир Завалинэз буре вайыса шахматэн шудонъя йӧскалыккуспо турнир ортчиз. Тегъёс: Удмуртия Ижкар йӧслыкъёс Спорт  